बालिकाओं ने ज्ञानवर्धक स्टॉल लगाई, मॉडल का प्रदर्शन किया
भास्कर न्यूज| मांडलगढ़/ सिंगोली
बालिकाएंशिक्षित एवं स्वस्थ होंगी तभी राष्ट्र समाज का विकास संभव होगा। तकनीकी युग में बालिकाओं को चुनौतियों को स्वीकार कर हिम्मत के साथ आगे बढ़ना होगा। यह बात मांडलगढ़ एसडीएम अर्पिता सोनी ने कही। वे शुक्रवार को सराणा के कस्तूरबा गांधी बालिका आवासीय विद्यालय में आयोजित एक दिवसीय किशाेरी बाल मेले के शुभारंभ अवसर पर बोल रही थीं। अध्यक्षता भीलवाड़ा यूआईटी अध्यक्ष गोपाल खंडेलवाल ने की।
विशिष्ट अतिथि मांडलगढ़ नगरपालिका अध्यक्ष नंदिनी साहू, भाजपा ग्रामीण मंडल अध्यक्ष अनिल पारीक, विकास अधिकारी डाॅ. जगदीश गुर्जर, पूर्व नगरपालिका अध्यक्ष विनोद आेस्तवाल, सराणा सरपंच रामप्रसाद जाट थे। ब्लॉक शिक्षा अधिकारी प्रमोद वर्मा ने अतिथियों का स्वागत किया। अतिरिक्त ब्लॉक शिक्षा अधिकारी लक्ष्मण सिंह शक्तावत ने बताया कि मेले में उपखंड के 15 स्कूलों के 400 विद्यार्थियों ने भाग लिया।
इस मौके पर पंचायत समिति सदस्य नारायण गुर्जर, जगदीश चंद्र शर्मा, राधेश्याम सेन, मूलचंद रायका, सराणा के पूर्व सरपंच मोहन लाल लुहार, शंकर लाल खटीक, प्रधानाध्यापिका विजयी लक्ष्मी शर्मा, प्रधानाध्यापिका नीलम मीणा, विनोद कोली आदि मौजूद थे। मेले में बालिकाओं ने स्वच्छ भारत मिशन, मानव पाचन तंत्र, हमारे आदर्श, टुकड़ों का गणित, बस एक झलक, रिंग फेंकना सहित कई स्टॉल लगाई। मॉडल का प्रदर्शन भी किया गया।
प्रतिभा को उजागर करने का माध्यम है मेला: साहू
आसींद | ब्लाकस्तरीय किशोरी मेले का आयोजन शुक्रवार को ब्राह्मणों की सरेरी के कस्तूरबा गांधी आवासीय विद्यालय में किया गया। मुख्य अतिथि समाजसेवी कन्हैया लाल साहू थे। उन्होंने कहा कि किशोरी बाल मेले से बालिकाओं की क्षमताओं का विकास होगा। यह उनकी प्रतिभा को उजागर करने का अवसर है। उन्होंने कहा कि पांचवीं आठवीं बोर्ड से अब शिक्षा का स्तर सुधरेगा। कार्यक्रम की अध्यक्षता भाजपा मंडल अध्यक्ष घनश्याम ओझा ने की। विशिष्ट अतिथि एडीपीसी दिनेश भट्ट थे। बीईईओ केके सिंह ने अतिथियों का स्वागत किया। शिविर प्रभारी भगवती प्रसाद जीनगर रामस्वरूप माणम्या ने मेले के बारे में जानकारी दी। बीडीओ विकास अधिकारी गोपाल टेलर, शिक्षा अधिकारी बीएल सेन, रामस्वरूप शर्मा, संस्था प्रधान उदी बलाई आदि उपस्थित थे।
सिंगोली. सराणा में किशोरी बाल मेले का करतीं पालिका अध्यक्ष साहू।
hin_Deva mar_Deva hin_Deva awa_Deva hin_Deva hin_Deva hin_Deva awa_Deva